ai4bharat/Pralekha huggingface dataset:
صحت اور خاندانی بہبود کی وزارت
مرکزی وزیر صحت ڈاکٹر منسکھ مانڈویہ نے گجرات میں طوفان ’بیپرجوئے‘پر تیاریوں کے اقدامات کا جائزہ لیا
طوفان سے نمٹنے کی تیاری کے لئے گجرات کو مرکزی امداد کی یقین دہانی کرائی
ریاستوں اور صحت و خاندانی بہبود کی مرکزی وزارت کے علاقائی دفاتر کے ساتھ مل کر طوفان کی صورتحال پر کڑی نگرانی رکھی جارہی ہے
سینٹرل میڈیکل کوئک رسپانس ٹیم کو اسٹینڈ بائی پر رکھا گیا ہے
صحت وخاندانی بہبود کے مرکزی وزیر ڈاکٹر منسکھ مانڈویہ نے آج گجرات کے بھج میں گجرات کے وزیر صحت جناب رشی کیش گنیش بھائی پٹیل کے ساتھ طوفان ’بیپرجوئے‘ پر مرکز اور گجرات ریاستی انتظامیہ کے ذریعے کی جاری تیاریوں کا جائزہ لیا۔
طوفان بیپرجوئے ایک ’’انتہائی خطرناک سائیکلونک طوفان‘‘کے 15جون کو گجرات ساحل سے گزرنے کی امید ہے۔
صحت و خاندانی بہبود کی وزارت مغربی ساحل کی تمام ریاستوں میں اپنے علاقائی دفاتر کے ساتھ مسلسل رابطے میں ہے، تاکہ طوفان کے لئے ریاستوں کو ان کی تیاریوں میں حسب توقع امداد فراہم کرنے کے احکامات دیئے جاسکیں۔اب تک وزارت صحت کو اس طرح کی کوئی درخواست نہیں بھیجی گئی ہے۔
چھ کثیر رخی موضوعات مرکزی فوری رد عمل طبی ٹیم ؛ ایمس  اور ایمس سے جمع کرکے ایمرجنسی دیکھ بھال اور خدمات فراہم کرنے کے لئے تیار رکھا گیا ہے۔ اس کے علاوہ کسی بھی متاثرہ آبادی کو نفسیاتی دیکھ بھال اور مدد مہیا کرنے کے لئے نِمہانس ، بنگلورو کی ٹیمیں بھی اسٹینڈ بائی پر ہیں۔
تمام ریاستوں نے مربوط نگرانی پروگرام کو طوفان کے بعد کسی بھی وبائی ممکنہ بیماری کے حملے کا وقت پر پتہ لگانے کے لئے ریاست ؍ضلع نگرانی اِکائیوں کے توسط سے قدرتی آفات کے بعد مرض –نگرانی کرنے کا کام سونپا گیا ہے۔ریاستوں کے ذریعے کسی بھی رسد کی ضرورت کے معاملے میں میسرز ایل ایل ایل لائف کیئر لمٹیڈ کو اس کی سپلائی کا کام سونپا گیا ہے۔
مرکزی وزارت صحت طوفان کی صورتحال کی باریکی سے نگرانی کررہی ہے اور کسی بھی صحت ہنگامی صورت حال کے لئے تیار رہنے کی غرض سے تمام ضروری اقدامات کررہی ہے۔
سائنس اور ٹیکنالوجی کی وزارت
سائنسدانوں کے ذریعہ بنایاگیا پروٹین مختلف طرح کے اسکلیروسیس جیسی بیماریوں کے مطالعہ میں مددگار ثابت ہو سکتا ہے
سائنسدانوں نے پیوریفائیڈ مائیلین بیسک پروٹین  کےمونولیئر زتیار کیا ہے جو مائیلین شیتھ کا اہم پروٹین جزو ہے۔ یہ ایک حفاظتی جھلی ہے جو کہ اعصابی خلیوں کے محور کے چاروں طرف لپٹی ہوتی ہے اور مختلف ا سکلیروسیس  جیسی بیماریوں کا مطالعہ کرنے کے لیے ایک مثالی پروٹین کے طور پر کام کرتی ہے۔
ایم بی پی مائیلین شیتھ کو مربوط کرنے میں مدد کرتا ہے اور بنائے گئے مونولیئر ملٹی لیملر مائلن شیتھ کے اسٹرکچر کے ساتھ ساتھ شیتھ کی سالمیت، استحکام اور کثافت کو محفوظ رکھنے کا کام کرتا ہے۔
سائنس اور ٹکنالوجی کے شعبہ کے تحت شمال مشرقی ہندوستان کے ایک خودمختار ادارہ، گوہاٹی کے انسٹی ٹیوٹ آف ایڈوانسڈ اسٹڈی اینڈ سائنس اینڈ ٹکنالوجی کےفزیکل سائنسزڈویژن کے تحقیقی گروپ نے لینگموئیر-بلوڈیٹ  نامی ایک تکنیک کا استعمال کیا تاکہ ایئر ۔واٹر اینڈ ایئر سالڈ انٹرفیس پر خالص مائیلین بیسک پروٹین کے مونولیئرز بنائے جا سکیں۔
اس ریسرچ گروپ کی قیادت ایسوسی ایٹ پروفیسر ڈاکٹر سارتھی کنڈو نے کی ۔ ان کے ساتھ سینئر ریسرچ فیلو جناب رکتم جے۔ سرمہ نے تعاون کیا ہے۔ انہوں نے تحقیق میں سب فیز پی ایچ کی کنڈیشن کو بہتر بناکر پروٹین فلم کے استحکام اور سختی کو مدنظر رکھتے ہوئے ایم بی پیز کی بناوٹ کے میکانزم کو واضح کیا ہے۔ مالیکیولز کی الٹ جانے والی نوعیت پی ایچ کنڈیشن کے بارے میں فلم کے لچک پن کی تصدیق کرتی ہے۔ ایئر-واٹر انٹرفیس پر بنے مونولیئر کی مختلف ایریا سے غیرمستقل پی ایچ کنڈینش کے تحت پروٹین کے رویے کی جانچ کی گئی۔مونولیئر کی سختی مخصوص ڈومین اور پانی کی سطح پر ڈومین کے ذریعہ احاطہ کئے گئے ایریا کے ساتھ باہمی طورپر مربوط کیا گیا تھا۔
ہوا- پانی اور ایل بی طریقے سے تیار سطحوں پر بنی پیک ایم بی پی پرت پروٹین کےماحول کے آس پاس کے ایریا میں 2 ڈی مختلف کیمیائی اور فزیکل پروپرٹیز کے مطالعہ میں مددگار ثابت ہوگی۔ ایم بی پی کی جمع شدہ ایل بی فلم کو دلچسپی کے پروٹین کو حتمی شکل دینے کے لئے پروٹین نینو ٹیمپلیٹس کے طور پر بھی مانا جا سکتا ہے ۔ یہ تحقیقی کام حال ہی میں ممتاز ایلسویئر پبلشر کے تحت کولائیڈس اینڈ سرفیس اے : فیزیوکیمکل اینڈ انجینئرنگ آسپیکٹس میگزین میں شائع ہوا تھا۔
ارضیاتی سائنس کی وزارت
جنوب مغربی مانسون کے آگے بڑھنے کے امکانات اچھے ہیں
جنوب مغربی مانسون مالدیپ-کومورِن علاقے کےبعض حصوں، جنوبی خلیج بنگال کے کچھ اور حصوں، انڈمان سمندر کے باقی ماندہ حصوں اور انڈمان ونکوبار جزیروں کے باقی ماندہ حصوں کی طرف آگے بڑھے گا
نئی دہلی،28 مئی، 2020، بھارت کے محکمہ موسمیات کے موسم کی پیش گوئی سے متعلق قومی مرکز کے مطابق جنوب مغربی مانسون کی پیشرفت اس طرح ہوگی:
- مغربی ہواؤوں کے مستحکم ہونے اور گہرے بادلوں میں اضافے کے ساتھ جنوب مغربی مانسون مالدیپ- کومورِن علاقے کے بعض حصوں، جنوبی خلیج بنگال کے کچھ اور حصوں، انڈمان کے سمندر کے باقی ماندہ حصوں اور انڈومان ونکوبار جزائر کے باقی حصوں میں مزید آگے بڑھ گیا ہے۔
- مانسون کی شمالی حد  اب عرض ا لبلد5 ڈگری شمال / طول البلد 72 ڈگری مشرق، عرض البلد 6 ڈگری شمال / طول البلد 79 ڈگری مشرق، عرض البلد 8 ڈگری شمال / طول البلد 86 ڈگری مشرق، عرض البلد 11 ڈگری شمال/ طول البلد 90 ڈگری مشرق، عرض البلد 14 ڈگری شمال/ طول البلد 93 ڈگری مشرق اور عرض البلد 16 ڈگری شمال/ طول البلد95 ڈگری مشرق سے گزر رہا ہے۔
اگلے پانچ دن کے دوران مانسون کی مزید پیش رفت
- اگلے 48 گھنٹے کے دوران جنوب مغربی مانسون کے مالدیپ – کومورِن علاقے کے کچھ اور حصوں میں آگے بڑھنے کے اچھے آثار ہیں۔
- اکتیس مئی سے 4 جون 2020 کے دوران جنوب مشرقی اور نزدیک کے مشرقی وسطی بحیرہ عرب پر ہوا کے کم دباؤ کےبننے کا امکان ہے۔اس کے پیش نظر کیرالہ میں جنوب مغربی مانسون کے پہلی جون 2020 کو پہنچنے کے کافی امکانات ہیں۔
مغربی وسطی بحیرہ عرب پر ہوا کے کم دباؤ کا حلقہ
- مغربی وسطی بحیرہ عرب پر ہوا کےکم دباؤ کا حلقہ بن گیا ہے۔ امکان ہے کہ یہ اگلے 48 گے دوران اس علاقے پر ہوا کے شدید دباؤ میں تبدیل ہوجائے گا۔ اگلے تین دن کے دوران اس کے شمال مغرب کی سمت جنوبی عمان اور مشرقی یمن کی طرف بڑھنے کے کافی امکانات ہیں۔
ماہی گیروں کو انتباہ
- ماہی گیروں کو مشورہ دیا گیا ہے کہ وہ 29 مئی 2020 سے یکم جون 2020 کے دوران مغربی وسطی بحیرہ عرب میں مچھلیاں پکڑنے نہ جائیں۔
- ماہی گیرو ں کو یہ بھی مشورہ دیا گیا ہے کہ وہ 31 مئی 2020 سے 4 جون 2020 کے دوران جنوب مشرقی اور مشرقی بحیرہ عرب میں مچھلیاں پکڑنے نہ جائیں۔
اس دوران
- اٹھائیس سے 30 مئی 2020 کے دوران مغربی تیز ہواؤوں کے زیر اثر اور نچلی حرارتی سطحوں پر ہوا کے کم دباؤ والا مشرقی مغربی خطہ قائم ہوگا۔مغربی ہمالیائی علاقے اور قریب کے میدان میں بارش / گرج چمک کے ساتھ بعض جگہوں پر اولے پڑنے اور تیز ہوائیں چلنے کا امکان ہے۔
اس کے نتیجے میں شمال مشرقی اور وسطی نیز بھارت کے میدان میں زیادہ سے زیادہ درجہ حرارت میں اگلے تین چار دنوں کے دوران تین سے چار ڈگری سیلیس کی کمی ہونے کا امکان ہے۔ اس طرح آج اور اس کے بعد شمال مغربی اور وسطی بھارت کے کچھ علاقوں میں سخت گرمی کی حالت کے برقرار رہنے کا امکان ہے۔
- اگلے 24 گھنٹے کے دوران تری پورہ اور میزورم میں کہیں کہیں تیز سے بہت تیز بارش ہوسکتی ہے اور آسام اور میگھالیہ میں شدید بارش ہوسکتی ہے۔ 28 سے 31 مئی 2020 کے دوران بھارت کے جنوبی جزیرہ نما کے کچھ حصوں میں تیز بارش ہوسکتی ہے۔ جبکہ 30،31 مئی 2020 کو کیرالہ اور لکشدیپ میں کہیں کہیں سے تیز سے بہت تیز بارش ہونے کا امکان ہے۔
مزید تفصیلات کے لیے ملاحظہ کیجیے www.imd.gov.in
وزیراعظم کا دفتر
بنگلہ دیش کے دورے پر روانہ ہونے سے قبل وزیر اعظم کا بیان
نئی دہلی، 25 /مارچ 2021 ۔ میں بنگلہ دیش کی وزیر اعظم محترمہ شیخ حسینہ کی دعوت پر 26-27 مارچ 2021 کو بنگلہ دیش کا دورہ کروں گا۔
مجھے خوشی ہے کہ کووڈ-19 کی وبا کی شروعات کے بعد کسی ایسے پڑوسی دوست ملک کا یہ میرا پہلا غیرملکی دورہ ہے، جس کے ساتھ بھارت کے ثقافتی، لسانی اور دونوں ملکوں کے عوام کے درمیان آپس میں گہرے تعلقات ہیں۔
میں کل قومی دن تقریبات میں اپنی شرکت کا منتظر ہوں جب بنگلہ دیش کے بابائے قوم بنگ بندھو شیخ مجیب الرحمان کی پیدائش کی صدی منائی جارہی ہے۔ بنگ بندھو گزشتہ صدی کے قدآور لیڈروں میں سے ایک تھے، جن کی زندگی اور آئیڈیلس لاکھوں لوگوں کے لئے باعث تحریک ہیں۔ ان کی یاد کو اپنا احترام دینے کے لئے میں تنگی پاڑہ میں بنگ بندھو کی سمادھی پر جانے کا منتظر ہوں۔
میں پورانک روایات کی 51 شکتی پیٹھوں میں سے ایک، قدیم جشوریشوری کالی مندر میں دیوی کالی کی پوجا کرنے کا بے صبری سے انتظار کررہا ہوں۔
میں خاص طور سے اوراکانڈی میں متوا برادری کے نمائندوں کے ساتھ اپنی بات چیت کا بھی منتظر ہوں، جہاں سے سری سری ہری چندر ٹھاکر جی نے اپنا مقدس پیغام دیا تھا۔
گزشتہ سال ستمبر میں وزیر اعظم شیخ حسینہ کے ساتھ تعمیری ورچول میٹنگ کے بعد مجھے امید ہے کہ اس دورے کے دوران ان کے ساتھ گہرائی کے ساتھ تبادلہ خیال ہوگا۔ میں عالی جناب صدر عبدالحمید اور بنگلہ دیش کے دیگر معززین کے ساتھ بھی اپنی میٹنگ کا شدت کے ساتھ منتظر ہوں۔
میرا دورہ وزیر اعظم شیخ حسینہ کی دوراندیش قیادت میں بنگلہ دیش کی قابل ذکر اقتصادی و ترقیاتی پیش رفت کے لئے نہ صرف ان کی ستائش کرنے کا موقع ہوگا بلکہ ان حصول یابیوں کے لئے بھارت کے تعاون کے لئے بھی پابند عہد ہوگا۔ میں کووڈ-19 کے خلاف بنگلہ دیش کی جنگ کے تئیں بھارت کی حمایت اور یکجہتی کا بھی اظہار کروں گا۔
اسٹیل کی وزارت
اسٹیل کے وزیر جناب رام چندر پرساد سنگھ کی احمد آباد میں گجرات کے وزیر اعلیٰ بھوپیندر پٹیل سے ملاقات؛ اسٹیل کےسیکٹر کی توسیع پر تبادلہ خیال
اسٹیل کے مرکزی وزیر جناب رام چندر پرساد سنگھ نے آج احمد آباد میں گجرات کے وزیر اعلیٰ بھوپیندر پٹیل سے ملاقات کی۔
گجرات کی کاوشوں کی تعریف کرتے ہوئے وزیر موصوف نے کہا کہ گجرات زراعت کے شعبے اور کوآپریٹو کے سیکٹر میں ملک کے لئے ایک نظیر کی حیثیت رکھتا ہے۔انہوں نے کہا کہ گجرات نے نہ صرف مرکزی اسکیموں کو مکمل طور پر نافذ کیا ہے بلکہ زراعت کے شعبے کے فائدے کے لئے نئی اسکیمیں بھی شروع کی ہیں۔ دونوں رہنماوں نے ریاست گجرات میں اسٹیل کے شعبے کو وسعت دینے پر تبادلہ خیال کیا۔
اسٹیل کے مرکزی وزیر نے گجرات کی حکومت کے ڈیش بورڈ کی بھی تعریف کی اور اس بات پر بے حد اطمینان کا اظہار کیا کہ انہیں اپنی وزارت کے اہلکاروں کے ساتھ مشاہدہ کرنے کا شرف حاصل ہوا۔ انہوں نے کہا کہ یہ اہم ڈیش بورڈ عزت مآب وزیر اعظم نریندر مودی کے جذبے، عزم اور قوم کی تعمیر میں ان کے کردار کے ساتھ ساتھ اس کے لئے مطلوب عمل اور نظام کا مظہر ہے۔
گجرات کے وزیر اعلیٰ بھوپیندر پٹیل نے کل کیوڑیہ میں اسٹیل کے وزیر کے دورے اور اسٹیل کے استعمال پر مشاورتی کمیٹی کی میٹنگ کے نظم پر خوشی کا اظہار کیا۔
وزیر اعلیٰ نے سرمایہ کاری کو فروغ دینے کے لئے حکومت گجرات کی طرف سے منعقد کئے جانے والے دو بڑے پروگراموں وائبرنٹ گجرات اور ڈیفنس ایکسپو کے تعلق سے تبادلہ خیال کیا۔ اسٹیل کے مرکزی وزیر نے دونوں پروگراموں میں اسٹیل کی وزارت کی سرگرم شرکت کا یقین دلایا۔
اس میٹنگ کے دوران اسٹیل کی وزارت کے اعلیٰ افسران، سیل کے چیئرمین ، سی ایم ڈی، این ایم ڈی سی اور آر آئی این ایل کے علاوہ گجرات کی حکومت کے افسران بھی موجود تھے۔
نائب صدر جمہوریہ ہند کا سکریٹریٹ
نائب صدر جمہوریہ نے اچھی صحت اور خوشی کے لیے ایک گیم چینجر کے طور پر ٹیکنالوجی پر زور دیا
نائب صدر جمہوریہ نے کہا کہ صحت کے بنیادی ڈھانچے کی ترقی نے مالی طور پر کمزور لوگوں کو فائدہ پہنچایا ہے
نائب صدر جمہوریہ نے ہیلتھ ٹیکنالوجی کے جائزے سے متعلق دوسرے بین الاقوامی سمپوزیم سے خطاب کیا
’’وہ سہولیات جو چند دہائیوں پہلے تک ہندوستان کے اندر شاذ و نادر ہی پائی جاتی تھیں، اب ملک میں ڈویژنل سطح پر دستیاب ہیں اور اعلیٰ ترین معیار کی ہیں،‘‘ اس بات پر ہندوستان کے نائب صدر، جناب جگدیپ دھنکھڑ نے ہیلتھ ٹیکنالوجی کے جائزے سے متعلق دوسرے بین الاقوامی سمپوزیم ، 2023سےاپنے خطاب کے دوران روشنی ڈالی۔ اچھی صحت اور خوشی کے لیے ٹیکنالوجی کو گیم چینجرقرار دیتے ہوئے، جناب دھنکھڑ نے کہا کہ ہندوستان نے دنیا میں ایک مثال قائم کی ہے جہاں لوگوں کو موثر خدمات فراہم کرنے کے لیے ٹیکنالوجی کا استعمال کیا جا رہا ہے۔
نائب صدر جمہوریہ نے سب کے لیے معیاری صحت کی دیکھ بھال کی ’دستیابی، اس کے سستا ہونے اور رسائی‘ کو یقینی بنانے کے اشٹا کے مقصد کی تعریف کی۔ انہوں نے آیوشمان بھارت کو ’دنیا کا سب سے بڑا، انتہائی شفاف اور مؤثر طریقہ کار قرار دیا، جس نے صحت کے بنیادی ڈھانچے اور اداروں کی تجشکیل میں مدد کی ہے جس سے ’مالی طور پر کمزور‘ لوگوں کی زندگی میں آسانی آئی ہے۔ جناب دھنکھڑ نے جن اوشدھی کیندروں، ای سنجیونی اور سوچھ بھارت مشن جیسے دیگر اقدامات کا بھی ذکر کیا جنہوں نے بڑے پیمانے پر لوگوں کو اچھی صحت فراہم کرانے میں بہت زیادہ تعاون کیا ہے۔
کووڈ عالمی وبا سے ہندوستان کے کامیاب طریقے سے نمٹنے پر روشنی ڈالتے ہوئے، نائب صدر دھنکھڑ نے ہندوستان کی ویکسین میتری پہل کی طرف توجہ مبذول کرائی۔ انہوں نے کہا، یہ ہندوستان کے قدیم ’واسودھیو کٹمب کم‘ کااخلاقی جذبہ ہے، جو دنیا کو ایک خاندان کے طور پر دیکھتا ہے۔ انہوں نے تمام متعلقین اور عالمی رہنماؤں سے اپیل کی کہ وہ اسی یقین اور عزم کے ساتھ مل کر صحت اور خوشی کاایک عالمی نظام نے قائم کرنے میں مدد کریں۔
اشٹا- 2023 کا انعقاد صحت اور خاندانی بہبود کی وزارت کے ہیلتھ ریسرچ کے محکمے نے عالمی صحت تنظیم  اور سینٹر فار گلوبل ڈیولپمنٹ کے تعاون سے کیا تھا۔اس سمپوزیم نے ایک مارکیٹ پلیس کی بھی میزبانی کی جس میں ایچ ٹی اے کی ان نمایاں سفارشات کی نمائش کی گئی جنہیں ریاست اور مرکزی حکومت کی طرف سے نافذ کیا گیاہے۔
صحت اور خاندانی بہبود کے مرکزی وزیر ڈاکٹر منسکھ منڈاویہ، نیتی آیوگ کے رکن  ڈاکٹر وی کے پال، نائب صدر جمہوریہ کے سکریٹری جناب سنیل کمار گپتا،ہیلتھ ریسرچ کے محکمے کے سکریٹری اور انڈین کونسل آف میڈیکل ریسرچ کے ڈائریکٹر جنرل ڈاکٹر راجیو بہل، عالمی صحت تنظیم کے ہندوستان کے نمائندے ڈاکٹر روڈریکو آفرین اور 23 ممالک کے نمائندے اس تقریب میں موجود معززین میں شامل تھے۔
نائب صدر جمہوریہ کی تقریر کا متن درج ذیل ہے:
https://www.pib.gov.in/PressReleasePage.aspx?PRID=1905543
۔۔۔۔۔۔۔۔۔۔۔
ش ح۔ا گ۔ن ا۔
U-2526
(Visitor Counter : 57
بجلی کی وزارت
گرام اجالا پروگرام کو توسیع دی، آج وارانسی میں آغاز کیاگیا
دو دن میں آرہ، بہار میں 6150 سے زیادہ ایل ای ڈی بلب کی تقسیم : بجلی کے وزیر کا بیان
پہلے مرحلے میں ایک کروڑ 50 لاکھ ایل ای ڈی بلب تقسیم کیے جائیں گے۔ اس سے 2025 ملین کے ڈبلیو ایچ سال کی بجلی کی بچت ہوگی
نئی دہلی24،مارچ2021
بجلی اور نئی وقابل تجدید توانائی کے مرکزی وزیر مملکت  جناب آر کے سنگھ نے آج اترپردیش کے وارانسی شہر میں گرام اجالا پروگرام کا آغاز کیا۔ اس پروگرام کے تحت کنورزیشن انرجی سروسز لمیٹیڈ  علاقوں میں سستے داموں پر اعلیٰ معیار کے ایل ای ڈی بلٹ تقسیم کرے گا۔ یہ ادارہ مکمل طور پر رعایتی داموں پر بجلی فراہم کرنے والا انرجی ایفی سینسی سروسز لمیٹیڈ ای ای ایس ایل ادارہ ہے۔
بجلی کے مرکزی وزیر نے کہا ہے کہ بھارت توانائی کی منتقلی اور ساتھ ہی ساتھ توانائی کی صلاحیت میں پیش پیش ہے۔ انہوں نے بتایا کہ سی ای ایس ایل وارانسی کے دیہی علاقوں میں بہت ہی سستے داموں پر یعنی 10 روپے فی بلب تقسیم کرے گا جو اعلیٰ معیار کے ہوں گے۔ اس پروگرام میں بجلی کی وزارت کے سکریٹری جناب آلوک کمار اور دیگر شخصیتوں نے بھی شرکت کی۔ گرام اجالا پروگرام کے مرحلے کے تحت ایک کروڑ 50 لاکھ ایل ای ڈی بلب تقسیم کئے جائیں گے، جس کا ہندوستان کے آب وہوا میں تبدیلی کارروائی پر زبردست اثر پڑے گااور 2025 ملین کے ڈبلیو ایچ، سال توانائی کی بچت ہوگی اور 1.65 ملین ٹی سی او2 سال کی کمی ہوگی۔ اس پروگرام سے بہتر روشنی حاصل ہوسکے گی۔ اس سے معیار زندگی بہتر ہوگا۔ مالی بچت ہوگی، زیادہ اقتصادی سرگرمیوں کا موقع ملے گا اور دیہی شہریوں کی زندگی بہتر ہوگی۔ انہیں تحفظ ملے گا۔
بجلی اور نئی وقابل تجدید کے مرکزی وزیر مملکت جناب آر کے سنگھ نے سی ای ایس ایل کو اس کی نئی پہل کے لئے مبارکباد دی، جس کے تحت وہ دیہی آبادی کو اعلیٰ معیار اور سستے داموں پر ایل ای ڈی بلب فراہم کرے گا۔ انہوں نے مرکز کے ساتھ سب کے لئے بجلی کے سمجھوتے پر دستخط کے بعد عنقریب چار سال میں ہر گاؤں میں بجلی کاری کے لئے اترپردیش سرکار کی تعریف کی۔
بجلی کے وزیر نے کہا کہ ہندوستان توانائی کی منتقلی کے ساتھ ساتھ توانائی کی صلاحیت میں سبقت لیے ہوئے ہے۔ یہ اسکیم خاص طور پر دیہی گھروں کو ذہن میں رکھتے ہوئے تیار کی گئی ہے۔ اس سے توانائی کی بچت ہوگی، کیونکہ 12 واٹ کا ایل ای ڈی بلب 100 واٹ کے incandescent بلب کے برابر روشنی دیتا ہے۔
وزیر موصوف نے اجالا اسکیم نافذ کرنے میں ای ای ایس ایل کی کوششوں کی بھی تعریف کی جس کے تحت 36 کروڑ ایل ای ڈی بلب تقسیم کیے گئے ہیں اور ملک بھر میں ایک کروڑ 15 لاکھ اسٹریٹ لائٹس کو ایل ای ڈی بلب سے بدلا گیا ہے یعنی سڑکوں وگلیوں میں اب ایل ای ڈی بلب لگائے گئے ہیں، جس کے نتیجے میں ہزاروں میگا واٹس کی بجلی کی بچت ہورہی ہے۔
اب گرام اجالا اسکیم دیہی گھروں میں بھی شروع کی جارہی ہے، جہاں سستے داموں پر ایل ای ڈی بلب تقسیم کیے جائیں گے۔اس پروگرام کے تحت 7 واٹ اور 12 واٹ کے ایل ای ڈی بلبوں پر تین سال کی وارنٹی ہوگی جو دیہی صارفین کو دیا جائے گا۔ گرام اجالا پروگرام 5 ضلعوں کے ان گاؤں میں لاگو کیا جائے گا، جہاں صارفین زیادہ سے زیادہ 5 ایل ای ڈی بلبوں کا تبادلہ کرسکتے ہیں۔
...............................................................
ش ح، ح ا، ع ر
U-300
(Visitor Counter : 138
سٹرک ٹرانسپورٹ اور شاہراہوں کی وزارت
گرین ایکسپریس وے
نئی دہلی، 5 دسمبر 2019، سڑک نقل و حمل اور شاہراہوں کے مرکزی وزیر جناب نتن گڈکری نے آج لوک سبھا میں ایک سوال کے تحریری جواب میں اطلاع فراہم کی کہ حکومت ہند نے 535000.00 کروڑ روپے کے تخمینہ اخراجات سے تقریباً 34800 کلومیٹر سڑک کی مجموعی لمبائی  کے ساتھ اکتوبر 2017 میں بھارت مالا پری یوجنا مرحلہ اول کو منظوری دی۔ اس میں تقریباً 800 کلو میٹر کی لمبائی کے حامل ایکسپریس وے شامل ہیں۔سڑکوں کی تعمیر کا کام ، الائنمنٹ کو حتمی شکل دینے ، مجوزہ لاگت کا تخمینہ لگانے ، اراضی کی تحویل کی ضرورتوں کی تکمیل کے بعد نیز تفصیلی پروجیکٹ رپورٹ  کے نتائج کی بنیاد پر / ٹریفک کی کثافت کو ملحوظ نظر رکھ کر تمام امکانات کے جائزے ، سڑکوں کی از سر نو ترقی کی ضرورتوں، صحیح راستے کے تعین ، پروجیکٹ کی نمو پذیری اور فنڈز کی دستیابی کی بنیاد پر کیا جاتا ہے۔ بھارت مالا پری یوجنا مرحلہ اول کی تکمیل کا نشانہ 22۔2021 رکھا گیا ہے۔
۔۔۔۔۔۔۔۔۔۔۔
م ن۔م ع۔ن ا۔
U- 5596
(Visitor Counter : 51
سٹرک ٹرانسپورٹ اور شاہراہوں کی وزارت
این ایچ اے آئی صاحب مراعات ، ٹھیکیداروں اور مشیروں کی ریٹنگ تیار کرے گا
نئی دہلی ،26اگست2020: اپنے مشیروں ، ٹھیکیداروں اور صاحب مراعات کے لئے شفاف اور جامع ‘پرفارمنس ریٹنگ’قائم کرنے کے لئے این ایچ اے آئی نے ‘وینڈر پرفارمنس ایویلیوئیشن سسٹم’تیار کیا ہے۔این ایچ اے آئی کے ایک بیان کے مطابق متعدد این ایچ اے آئی پروجیکٹوں کے لئے خدمات فراہم کرنے والوں کی کارکردگی کا پتہ لگانے کے لئےپورٹل پر مبنی وینڈرز کا معروضی تجزیہ شروع کیا گیا ہے۔
یہ پورٹل این ایچ اے آئی کی ویب سائٹ پر‘وینڈر پرفارمنس ایویلیوئیشن سسٹم’ کے تحت دستیاب ہے۔ اس پورٹل کے تحت این ایچ اے آئی نے کہا ہے کہ خدمات فراہم کرنے والوںکےلئے خود احتسابی ضروری ہے اور انہیں اپنے ذریعے پروجیکٹ سے متعلق سرگرمیوں کو انجام دینے کی دستاویز پورٹل پر اَپ لوڈ کرنی ہوگی۔بعد ازاں این ایچ اے آئی کے ذریعے مختلف سطحوں پر ان دستاویزوں کی جانچ کی جاتی ہے اور اسی کی بنیاد پر وینڈر کی ریٹنگ تیار ہوتی ہے۔
پورٹل پر بی او ٹی، بی او ٹی ایچ اے ایم، ای پی سی کے کاموں کے تحت اور اتھارٹی کے انجینئر، آزاد انجینئر اور ڈی پی آر مشیر کےلئے نفاذ کے طریقہ کار اور تکمیل کی حالت کی بنیاد پر پروجیکٹوں کی ریٹنگ کا طریقہ موجود ہے۔اس بات کو یقینی بنانے کے لئے کہ تجزیہ انتہائی معروضی اور متوازن طریقے سے کیا جارہا ہے، متعدد سطحوں پر تجزیے کے بعد تیار ہوئی وینڈر ریٹنگ کو خدمات فراہم کرنے والوں کے ساتھ شیئر کیا جاسکتا ہے۔وینڈر کو تیار ہوئی ریٹنگ کے خلاف اپیل کرنے کا بھی موقع دیا جائے گا۔
اب تک وینڈرز نے 853پروجیکٹوں کے لئے ڈیٹابھرا ہےجن کا تجزیہ مختلف سطحوں پر چل رہا ہے۔جو وینڈرز پورٹل پر مطلوبہ دستاویزات اَپ لوڈ کرنے میں ناکام رہیں گے، انہیں این ایچ اے آئی کی نیلامی میں شریک ہونے کی اجازت نہیں دی جائے گی۔
این ایچ اے آئی کے بیان کے مطابق ،‘‘نیلامی کی دستاویزات میں موزوں ترامیم کی جارہی ہیں، تاکہ وینڈرز کی ریٹنگ کو نئے پروجیکٹ دینے کے لئے اہلیت کی ایک شرط بنائی جاسکے۔’’ریٹنگ کا یہ نظام وینڈرز کی جوابدہی میں اضافہ کرے گا اور اس طرح سے شاہراہوں کا معیار بہتر ہوگا۔
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال 586 واں دن
بھارت میں ٹیکہ کاری کی مجموعی تعداد 210.79 کروڑ سے تجاوز کرگئی
آج شام 7 بجے تک 19 لاکھ سے زیادہ ٹیکے لگائے گئے
بھارت میں کووڈ-19 سے بچاؤ کے لئے ٹیکہ کاری کی مجموعی تعداد آج 210کروڑ  سے تجاوز کرگئی۔ آج شام 7 بجے تک 19 لاکھ سے زیادہ ٹیکے لگائے گئےہیں۔ آج دیر رات حتمی رپورٹ ملنے تک یومیہ ٹیکہ کاری کی تعداد میں مزید اضافہ ہونےکا امکان ہے۔
ٹیکے لگوانے والوں کی مجموعی تعداد درج ذیل ہے، جنہیں آبادی کے ترجیحی گروپوں کی بنیاد پر تقسیم کیا گیا ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10413778
|
|
دوسری خوراک
|
|
10104086
|
|
احتیاطی خوراک
|
|
6683470
|
|
صف اوّل کےکارکنان
|
|
پہلی خوراک
|
|
18434035
|
|
دوسری خوراک
|
|
17694207
|
|
احتیاطی خوراک
|
|
13003761
|
|
12 -14 سال کی عمر گروپ
|
|
پہلی خوراک
|
|
40101351
|
||
|
دوسری خوراک
|
|
29797817
|
|
15 تا 18 سال کی عمرکےافراد
|
|
پہلی خوراک
|
|
61598187
|
||
|
دوسری خوراک
|
|
52111626
|
|
18سے 44 سال کی عمر کے افراد
|
|
پہلی خوراک
|
|
560383340
|
|
دوسری خوراک
|
|
512330653
|
|
احتیاطی خوراک
|
|
54426957
|
|
45 تا59 سال کی عمرکےافراد
|
|
پہلی خوراک
|
|
203864932
|
|
دوسری خوراک
|
|
196144501
|
|
احتیاطی خوراک
|
|
31465104
|
|
60 سال کی عمرکےافراد
|
|
پہلی خوراک
|
|
127556583
|
|
دوسری خوراک
|
|
122596725
|
|
احتیاطی خوراک
|
|
39221534
|
|
مجموعی طورپردی گئی پہلی خوراک
|
|
1022352206
|
|
مجموعی طورپردی گئی دوسری خوراک
|
|
940779615
|
|
احتیاطی خوراک
|
|
144800826
|
|
میزان
|
|
2107932647
ٹیکہ کاری مہم کی ا ٓج کی حصولیابیاں آبادی کےترجیحی گروپوں کی بنیادپرتقسیم کی گئی ہیں،جودرج ذیل ہیں:
|
|
مورخہ:24 اگست 2022 
|
|
طبی کارکنان
|
|
پہلی خوراک
|
|
56
|
|
دوسری خوراک
|
|
444
|
|
احتیاطی خوراک
|
|
10138
|
|
صف اوّل کےکارکنان
|
|
پہلی خوراک
|
|
85
|
|
دوسری خوراک
|
|
746
|
|
احتیاطی خوراک
|
|
23295
|
|
12 -14 سال کی عمر گروپ
|
|
پہلی خوراک
|
|
32776
|
||
|
دوسری خوراک
|
|
61198
|
|
15 تا 18 سال کی عمرکےافراد
|
|
پہلی خوراک
|
|
10858
|
||
|
دوسری خوراک
|
|
30574
|
|
18سے 44 سال کی عمر کے افراد
|
|
پہلی خوراک
|
|
25264
|
|
دوسری خوراک
|
|
102658
|
|
احتیاطی خوراک
|
|
934507
|
|
45 تا59سال کی عمرکےافراد
|
|
پہلی خوراک
|
|
4768
|
|
دوسری خوراک
|
|
24473
|
|
احتیاطی خوراک
|
|
448944
|
|
60 سال کی عمرکےافراد
|
|
پہلی خوراک
|
|
3065
|
|
دوسری خوراک
|
|
15664
|
|
احتیاطی خوراک
|
|
183792
|
|
مجموعی طورپردی گئی پہلی خوراک
|
|
76872
|
|
مجموعی طورپردی گئی دوسری خوراک
|
|
235757
|
|
احتیاطی خوراک
|
|
1600676
|
|
میزان
|
|
1913305
ٹیکہ کاری کاعمل ملک بھر میں کمزورترین افراد کو کووڈ19 وباءکےاثرات سےمحفوظ رکھنے کےلئےایک وسیلہ ہےاورجس کا اعلی ترین سطح پرمسلسل جائزہ لیاجاتاہےاورنگرانی کی جاتی ہے۔
صدر جمہوریہ کا سکریٹریٹ
عید الفطر کے موقع پر صدر جمہوریہ ہند کی جانب سے مبارکباد
صدر جمہوریہ ہند محترمہ دروپدی مرمو نے عید الفطر کے موقع پر اہل وطن کو مبارکباد پیش کی ہے۔
اپنے پیغام میں صدر جمہوریہ نے کہا، ’’عید الفطر کے مبارک موقع پر، میں بھارت اور دنیا بھر میں سکونت پذیر تمام شہریوں، خصوصاً ہمارے مسلم بھائیوں اور بہنوں کو دلی مبارکباد پیش کرتی ہوں۔‘‘
عید رمضان کے مقدس مہینے کے اختتام کے موقع پر منائی جاتی ہے۔ یہ تیوہار محبت و شفقت کے جذبے کو عام کرتا ہے۔ عید کا تیوہار ہمیں یکجہتی اور ہم آہنگی کاپیغام دیتا ہے۔ یہ تیوہار ہم آہنگی کے جذبے سے سرشار ہے اور ہمیں پر امن اور خوشحال معاشرے کی تعمیر کے لیے ترغیب فراہم کرتا ہے۔
اس موقع پر، آیئے معاشرے میں بھائی چارے اور ہم آہنگی کو فروغ دینے کا عہد کریں۔‘‘
صدر جمہوریہ ہند کی تقریر ملاحظہ کرنے کے لیے برائے مہربانی یہاں کلک کریں-
وزارت خزانہ
گروگرام کے جی ایس ٹی انٹلیجنس کے ڈائریکٹوریٹ جنرل کے حکام نے 43 کروڑ روپئے سے زیادہ کی اِن پُٹ ٹیکس کریڈٹ جعلسازی کے سلسلے میں ایک شخص کو گرفتار کیا ہے
نئی دہلی ،11مارچ ،2021، ہریانہ میں گروگرام ژونل یونٹ  کے جی ایس ٹی انٹلیجنس کے ڈائریکٹوریٹ جنرل  نے نئی دہلی کے جناب رویندر کمار  کو جعلی دستاویزات کی بنیاد پر جعلی فرمیں بنانے اور چلانے کے الزامات کے تحت گرفتار کیا ہے۔ ان جعلی فرموں کو سامان اور خدمات کی فراہمی کے بغیر جعلی رسیدوں پر ان پٹ ٹیکس کریڈٹ حاصل کرنے اور ان سے فائدہ اٹھانے کے لیے استعمال کیا گیا تھا۔
اب تک کی گئی تحقیقات سے پتہ چلتا ہے کہ جناب رویندر کمار نے ہریانہ ، نئی دہلی اور جھارکھنڈ میں صرف کاغذ پر کئی ملکیت والی شراکت داری والی اور پرائیویٹ لمیٹیڈ کمپنیاں قائم کیں۔ جناب رویندر تحقیقات سے مسلسل بچتے رہے اور کئی بار سمن جاری کئے جانے کے بعد بھی تحقیقاتی حکام کے سامنے پیش نہیں ہوئے۔
جناب رویندر کمار فرار ہوتے رہے اور اپنی رہائش گاہیں تبدیل کرتے رہے۔ متعلقہ افسران نے ان کی بدلتی ہوئی رہائش گاہوں پر نظر رکھی اور نگرانی نیز سرگرم نگہداشت کے ایک طویل عرصے کے بعد انھیں پکڑنے میں کامیاب ہوگئے۔ انھوں نے دو پرائیویٹ لمیٹیڈ کمپنیاں ایک پارٹرنر شپ فرم اور متعدد ملکیت والی فرمیں بنانے کی بات قبول کی ہے۔ ان کمپنیوں نے کسی سامان کے بغیر 237.98 کروڑ روپئے کا فرضی بل بنایا اور جعلی آئی ٹی سی پر 43 کروڑ روپئے سے زیادہ کی رقم کی ہیرا پھیری کی۔
تحقیقات کا سلسلہ دہلی اور ہریانہ میں متعدد جگہوں پر جاری رہا اور دستاویزی ثبوت نیز قلمبند کئے گئے بیان سے یہ ثابت ہوگیاکہ جناب رویندر کمار جعلی دستاویزات کی بنیاد پر فرضی فرمیں بنانے کے اس ریکٹ میں اصل شخص ہیں۔ اس کے نتیجے میں رویندر کمار کو 9 مارچ 2021 کو گرفتار کرلیا گیا اور نئی دہلی کے میٹروپولیٹین مجسٹریٹ کے سامنے پیش کیا گیا جنھوں نے اسے 14 دن کی عدالتی حراست میں بھیج دیا۔
اس سلسلے میں مزید تحقیقات جاری ہیں۔